Suchinthana/ta-wikipedia huggingface dataset:
குருதி ஆட்டம்

குருதி ஆட்டம் (Kuruthi Aattam) (ஆங்கிலம்: கேம் ஆப் பிளட்) ஸ்ரீ கணேஷ் எழுதி இயக்கிய ஒரு இந்திய தமிழ் படம். இப்படத்தில் அதர்வா மற்றும் பிரியா பவானி சங்கர் ஆகியோர் முக்கிய கதாபாத்திரங்களில் நடித்துள்ளனர், மேலும் ராதிகா சரத்குமார் துணை வேடத்தில் நடிக்கிறார்.இப்படம் முதன்முதலில் ஏப்ரல் 2017 இல் அறிவிக்கப்பட்டு 2018 ஆகஸ்ட் மாதம் தயாரிப்பைத் தொடங்கியது.இந்த படம் COVID-19தொற்றுநோய்க்கு முன் 2020 ஜூன் மாதம் வெளியாகும் என்று எதிர்பார்க்கப்பட்டது.

நடிகர்கள்
அதர்வா
பிரியா பவானி சங்கர்
ராதிகா சரத்குமார்
ராதா ரவி
வட்சன் சக்ரவர்த்தி
வினோத் சாகர்

தயாரிப்பு
ஏப்ரல் 2017 இல், தான் இயக்குனராக அறிமுகமான 8 தோட்டாக்கள் படம் வெளியான சில நாட்களில், ஸ்ரீ கணேஷ் தனது அடுத்த படத்தில் அதர்வாவை முக்கிய கதாபாத்திரத்தில் நடிக்கப்போவதாக அறிவித்தார்.நடிகரின் ஓய்வில்லாத கால அட்டவணையின் விளைவாக, கணேஷ் இடைவெளியைப் பயன்படுத்தி படத்தின் கதையை உருவாக்க, ஒரு வருடம் படம் நிறுத்தி வைக்கப்பட்டது.ராக் ஃபோர்ட் என்டர்டெயின்மென்ட் தயாரித்த இப்படம்,ஆகஸ்ட் 2018 இல் அதிகாரப்பூர்வமாக தொடங்கப்பட்டது.இப்படம் மதுரையை மையமாகக் கொண்ட தாதாக்களின் கதையைச் சொல்லும் என்று கணேஷ் கூறினார்.மூத்த நடிகர்களான ராதிகா சரத்குமார் மற்றும் ராதாரவிஆகியோர் முதல் பாதியில் துணைவேடத்தில் நடித்தனர், அதே நேரத்தில் பிரியா பவானி சங்கர் அடுத்த மாதத்தில் படத்தின் முன்னணி நடிகையாக உறுதிப்படுத்தப்பட்டார்.படத்தினுள் நுழைவதற்கு முன், படத்தில் தனது கதாபாத்திரத்தின் மதிப்பைக் கூட்ட கதையை மறுவேலை செய்யுமாறு பிரியா இயக்குனரிடம் கேட்டுக்கொண்டார்.  இசையமைப்பாளர் யுவன் சங்கர் ராஜாவும் இதே காலகட்டத்தில் இந்த திட்டத்தில் சேர ஒப்புக்கொண்டார் இப்படத்தின் படப்பிடிப்பு செப்டம்பர் 2018 இல் தொடங்கியது..

மேற்கோள்கள்

வெளி இணைப்புகள் 

வெளிவரவிருக்கும் திரைப்படங்கள்
அதர்வா நடித்த திரைப்படங்கள்
ராதிகா நடித்த திரைப்படங்கள்
ராதாரவி நடித்த திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
இலட்சுமி நரசிம்மா கோயில், மங்களகிரி

இலட்சுமி நரசிம்ம கோயில் (Lakshmi Narasimha Temple) என்பது இந்தியாவில் உள்ள விஷ்ணுவின் எட்டு புனித இடங்களில் ஒன்றாகும். இது ஆந்திராவின் குண்டூர் மாவட்டத்தின் மங்களகிரியில் எனும் புனித மலையின் அடிவாரத்தில் அமைந்துள்ளது. இம்மலை அடிவாரத்தில் அமைந்துள்ள மூன்று தொடர் கோயில்களில் இதுவும் ஒன்றாகும். மலையில் உள்ள பங்காள நரசிம்ம கோயில் மற்றும் மலையின் உச்சியில் உள்ள கண்டல நரசிம்ம கோயில் பிற கோயில்களாகும். இந்த கோயிலின் கோபுரம் தென்னிந்தியாவில் உள்ள கோயில்களில் காணப்படும் உயர்ந்த கோபுரங்களில் ஒன்றாகும். இதன் உயரம்  அகலம் . இக்கோபுரம் பதினொன்று மாடங்களைக் கொண்டுள்ளது.

மேற்கோள்கள்

வெளி இணைப்புகள் 
 மங்களகிரி பனகல லட்சுமி நரசிம்ம சுவாமி கோயில் சுற்றுலா வழிகாட்டி 
 

Coordinates on Wikidata
ஆந்திரப் பிரதேச இந்துக் கோயில்கள்
நரசிம்மர் கோயில்கள்
திருவள்ளம் ஸ்ரீ பரசுராமன் கோயில்

திருவள்ளம் ஸ்ரீ பரசுராம சுவாமி கோவில் தென்னிந்தியாவின் மிகப்பழமையான கோயில்களில் ஒன்றாகும்.இது திருவனந்தபுரத்தின் திருவள்ளம் அருகே கரமணா ஆற்றின் கரையில் அமைந்துள்ளது. பரசுராமருக்கு அர்ப்பணிக்கப்பட்ட ஒரே கோயில் இது. கோவில் கடற்கரையில் இருந்து 6 கி.மீ தொலைவிலும், திருவனந்தபுரம் சர்வதேச விமான நிலையத்திலிருந்து 5 கி.மீ தொலைவிலும், திருவனந்தபுரத்திலிருந்து 3 கி.மீ தொலைவிலும் இந்த கோயில் அமைந்துள்ளது.அட்டுகல் கோயிலிலிருந்து .3 கி.மீ., பஜஞ்சிரா தேவி கோயிலிலிருந்து 2 கி.மீ., ஸ்ரீ அலுகாடு தேவி கோயிலிலிருந்து 1 கி.மீ.
இந்த பாரம்பரிய அமைப்பு தேசிய முக்கியத்துவம் வாய்ந்த நினைவுச்சின்னங்களின் பட்டியலில் வைக்கப்பட்டுள்ளது.

வரலாறு 

பாண்டியன் காலத்தின் பிற்பகுதியில் 12 மற்றும் 13 ஆம் நூற்றாண்டில் இந்த கோயில் கட்டப்பட்டதாக  கூறப்படுகிறது.
இந்த கோவில் கேரள தொல்பொருள் துறையால் பாதுகாக்கப்பட்ட நினைவுச்சின்னமாகக் கருதப்படுகிறது. இது பாலிதர்பனம் (முன்னோர்களுக்கு அஞ்சலி) புகழ் பெற்றது. பரசுராமர் கேரளாவை உருவாக்கியவர் என்றும் அவருக்கு அர்ப்பணிக்கப்பட்ட கோயில் அவரது பக்தர்களுக்கு புனித இடமாக கருதப்படுகிறது என்றும் புராணம் கூறுகிறது.பாலிதர்பனம் (ஒரு மதச் சடங்கு) இன் ஒரு பகுதியாகும். கார்கிடகா  நாளில் (மலையாள மாதமாத்தில் கர்கிடகம்
என்பது விடுமுறை), பக்தர்கள் புனித நீரில் நீராடிய பின், முன்னோர்களின் புறப்பட்ட ஆத்மாக்களுக்கு மரியாதை செலுத்துகிறார்கள்.

குறிப்புகள் 

கேரள இந்துக் கோயில்கள்
திலீப் பிரமல்

திலீப் பிரமல் (Dilip Piramal) இந்தியாவைச் சேர்ந்த ஒரு  தொழிலதிபராவார். மிகப்பெரிய சுமைகள் எடுத்துச் செல்லும் பெட்டிகள் மற்றும் பைகள் தயாரிக்கும் விஐபி தொழிற்சாலைகளின் தலைவராக அறியப்படுகிறார்.

ஆரம்ப கால வாழ்க்கை 
திலீப் பிரமல் நவம்பர் 2, 1949 அன்று மும்பையில் பிறந்தார் . அவர் இந்திய வம்சாவளியைச் சேர்ந்தவர். இவரது தாத்தா பிரமல் சத்ரபுஜ் ஜவுளி வணிகத்தை 1934 ஆம் ஆண்டில் நடத்திக் கொண்டிருந்தார். 1979 ஆம் ஆண்டில், அவரது தந்தை கோபிகிருஷ்ணா பிரமல் திடீர் மரணத்திற்கு பிறகு, திலீப் பிரமல் விஐபி பயணப்பெட்டிகள் தயாரிக்கும் வணிகத்திற்கும், அவரது சகோதரர் அஜய் பிரமல் குடும்பத்தின் துணி வியாபாரத்தையும் வெளியே தொடங்கிய வேளையில் துணிந்து, அவர்கள் பிரிந்து செய்ததோடு தங்கள் வணிகத்தை 1987 ஆம் ஆண்டில் நிக்கோலஸ் ஆய்வுக்கூடங்கைளப் பெற்று மருந்து தயாரிக்கும் தொழிலிற்கும் விரிவுபடுத்தினர்.

கல்வி 
பிரமல் 1970 இல் சிடன்ஹாம் வணிக மற்றும் பொருளாதார கல்லூரியில் வணிகவியல் இளங்கலைப் பட்டத்தைப் பெற்றார்.

தொழில் 
பிரமல் 1970 இல் மொரார்ஜி ஆலையின் இயக்குநராக தனது வாழ்க்கையைத் தொடங்கினார். ஐந்து ஆண்டுகளுக்குப் பிறகு அவர் அதே நிறுவனத்தின் நிர்வாக இயக்குநர் பதவியை எடுத்து 1980 வரை வகித்தார். 1973 ஆம் ஆண்டில், திலீப் ப்ளோ பிளாஸ்ட் லிமிடெட் நிறுவனத்தின் இயக்குநரானார். 1980ஆம் ஆண்டு முதல் அவர் ப்ளோ பிளாஸ்ட் லிமிடெட் மற்றும் விஐபி இண்டஸ்ட்ரீஸ்  தலைவர் மற்றும் நிர்வாக இயக்குநராக இருந்து வருகிறார்.

தனிப்பட்ட வாழ்க்கை 
திலீப் 1975 ஆம் ஆண்டில் கீதா பிரமலை மணந்தார். அவர்களுக்கு இரண்டு குழந்தைகள் உள்ளனர். அவர்கள் 2005 ஆம் ஆண்டில் விவாகரத்து செய்தனர்.

திலீப் 2005 ஆம் ஆண்டில் ஷாலினி பிரமலை மணந்தார். அவர்களுக்கு ஒரு குழந்தை உள்ளது.

மேற்கோள்கள் 

வாழும் நபர்கள்
1949 பிறப்புகள்
இந்தியத் தொழிலதிபர்கள்
தட்சிண மூகாம்பிகா கோயில், வடக்கு பராவூர்

கேரளாவின் எர்ணாகுளம் மாவட்டத்தில் வடக்கு பராவூர் நகரில் உள்ள சரசுவதிக்கு அர்ப்பணிக்கப்பட்ட புகழ்பெற்ற கோயில் தட்சிண மூகம்பிகா கோயில் ஆகும். இந்த கோவிலில் தலைமை தெய்வம் சரசுவதி மற்றும் துணை தெய்வங்கள் கணபதி, சுப்ரமணியர், மகாவிட்டுணு, யட்சி, அனுமன் மற்றும் வீரபத்ரன். யட்சி தெய்வத்திற்கு அர்ப்பணிக்கப்பட்ட ஒரு சன்னதி தென்மேற்கு மூலையில் உள்ளது. கோவிலில் கருவறை தாமரைக் குளத்தின் நடுவே உள்ளது.

புராணங்களின்படி, பராவூரைச் சேர்ந்த தம்புரன் (ஆட்சியாளர்) மூகாம்பிகா தேவியின் சிறந்த பக்தர். அவர் ஒவ்வொரு ஆண்டும் மங்களூர் அருகில் உள்ள கொல்லூர் கோயிலுக்கு சென்று தெய்வத்திற்கு மரியாதை செலுத்துவார். வயது முதிர்வின் காரணமாக அவரது உடல்நிலை மோசமடைந்தது. எனவே, அவரால் கொல்லூருக்கு நீண்ட பயணத்தை மேற்கொள்ள முடியவில்லை. கொல்லூர் மூகாம்பிகை அரசரின் கனவில் தோன்றி  அரண்மனைக்கு அருகில் தன்னுடைய சிலையை கட்டும்படி கட்டளையிட்டது. தம்புரன் தெய்வத்தின் அறிவுறுத்தலைப் பின்பற்றி, பராவூரில் இக்கோவிலைக் நிறுவினார்.

பண்டிகைகள் 

புகழ்பெற்ற நவராத்திரி திருவிழா இங்கு மிகுந்த உற்சாகத்துடன் கொண்டாடப்படுகிறது. இங்கு நடைபெறும் "நவராத்திரி இசை" விழாவைக் காண ஆயிரக்கணக்கான மக்கள் திரள்கின்றனர். துர்காட்டமியில், சரசுவதி தேவியின் உருவத்திற்கு முன்பாக புத்தகங்கள் வைக்கப்படுகிறது. மேலும் விசயதசமியன்று காலையில், ஏசுதிரினிருத்து அல்லது வித்யாரம்ப விழா அதிகாலை 4 மணி முதல் முற்பகல் 11 மணி வரை சிறப்பாக நடைபெறுகிறது. ஆயிரக்கணக்கான சிறு குழந்தைகள் அரிசியால் அவர்களின் நாக்குகள் அல்லது மணல் ஆகியவற்றில் தங்க மோதிரத்துடன் "அரிசிரீ" என்ற வார்த்தையை எழுதி தங்களுடைய கல்வியினைத் தொடங்குகிறார்கள்.

நவராத்திரி பண்டிகை தவிர, "பத்து நாள் ஆண்டு விழா" மகரம் மாதத்தில் (செனவரி - பிப்பிரவரி) கொண்டாடப்படுகிறது. இசை விழா மற்றும் வித்யராம்ப விழா ஆகியவை இந்தக் கோயிலின் முக்கிய அங்கங்கள் ஆகும்.

மேற்கோள்கள்

கேரளத்திலுள்ள சரசுவதி கோயில்கள்
பெரிய காளை

பெரிய காளை (Big Bull) என்பது ஆத்திரேலியாவின் நியூ சவுத் வேல்ஸ் மாகாணத்தின் வாசோபி அருகே அமைந்துள்ள மிகப்பெரிய (14 மீட்டர் × 21 மீட்டர்) ஹால்ஸ்டீன் காளை மாட்டு பைஞ்சுதை மாதிரியாகும். இதன் தரைத்தளத்தில் பரிசுக் கடை ஒன்றும் மாட்டிறைச்சி காட்சியும் இருந்தது.

இது பசிபிக் நெடுஞ்சாலை மற்றும் வாச்ப்பிக்கு இடையில் ஆக்சுலே நெடுஞ்சாலையில் அமைந்துள்ளது. அக்டோபர் 2007இல் பெரிய காளை அமைப்பு சேதமானது.

மேற்கோள்கள்

வெளி இணைப்புகள் 
 ஆஸ்திரேலிய பெரிய விஷயங்கள்

ஆத்திரேலியா
சான்யே 5

{{Infobox spaceflight
|name=சான்யே 5
|launch_date=23 நவம்பர் 202020:30 ஒ.ச.நே24 நவம்பர் 202004:30 சீ.சீ.நே
|previous_mission=சான்யே 4
|programme=சீன நிலவு ஆய்வுத் திட்டம்
|interplanetary=
|landing_site=உள் மங்கோலியா, சீனா
|landing_date=16 திசம்பர் 2020, 17:59 ஒசநே மீள வரும் கலன்
|launch_contractor= செயற்கைக்கோள் ஏவூர்தி செலுத்தும் சீன தொழில்நுட்ப அகாதெமி
|launch_site=வென்சாங் விண்கல ஏவும் தளம்
|launch_rocket=லாங் மார்ச் 5
|launch_mass=<ref name='GSP CH5-6'>Chang'e 5 and Chang'e 6  Gunter Dirk Krebs, Gunter's Space Page. Retrieved 9 January 2019</ref>
|image=Chang-e-5-assembly-CG-1-Cropped.jpg
|manufacturer=செயற்கைக்கோள் ஏவூர்தி செலுத்தும் தொழில்நுட்ப சீன அகாதெமி
|operator=சீன தேசிய விண்வெளி நிர்வாகம்
|mission_type=மாதிரி எடுத்துத் திரும்பும் திட்டம்
|image_size=290px
|image_caption=சான்யே 5 -செலுத்தியிலிருந்து பிரிக்கப்படும் ஆய்வு (ஓவியக் கலைஞரின் எண்ணம்)
|next_mission=சான்யே 6
}}
சான்யே 5 (Chang'e 5'', ) என்பது சீன சந்திர ஆய்வு திட்டத்தின் ஒரு ஆளிள்ளலாத தானியங்கி செயற்கைக்கோள் ஆகும்.  அதன் முன்னோடிகளைப் போலவே, விண்கலத்திற்கும் சீன நிலவு தெய்வமான சான்யே எனப் பெயரிடப்பட்டது. இது 23 நவம்பர் 2020 அன்று ஹைனன் தீவின் வென்ச்சாங் விண்கல வெளியீட்டு தளத்திலிருந்து 20:30 UTC க்கு ஏவப்பட்டு 2020 டிசம்பர் 1 ஆம் தேதி சந்திரனில் தரையிறங்கியது, அதன்பிறகு 16 டிசம்பர் 2020 அன்று 17:59 (ஒசநே) மணிக்கு சந்திர மாதிரிகளுடன் பூமிக்குத் திரும்பியது.

சான்யே 5 ஆனது 1,731 கிராம்  நிலவிலிருந்து மண் மற்றும் பாறை மாதிரிகளை பூமிக்குக் கொண்டு வந்தது. மாதிரிகளைக் கொண்டு திரும்பும் பணித்திட்டத்தில் இது சீனாவின் முதல் திட்டமாகும்.  1976 ஆம் ஆண்டில் சோவியத் யூனியனின் லூனா 24 க்குப் பிறகு முதல் சந்திர மாதிரி கொண்டு திரும்பும் திட்டப்பணி ஆகும். இந்தப் பணியை முடிப்பதன் மூலம், அமெரிக்கா மற்றும் சோவியத் யூனியனுக்குப் பிறகு சந்திரனில் இருந்து திரும்பிய மாதிரிகளை வெற்றிகரமாகப் பெற்ற மூன்றாவது நாடாக சீனா ஆனது.

கண்ணோட்டம் 

சீன சந்திர ஆய்வு திட்டம் அதிகரிக்கும் தொழில்நுட்ப முன்னேற்றத்தின் நான்கு  கட்டங்களில் நடத்த வடிவமைக்கப்பட்டுள்ளது:

 முதலாவது வெறுமனே சந்திர சுற்றுப்பாதையை அடைந்தது, இது 2007 இல் சான்யே 1, 2010 இல் சான்யே 2 ஆகியவற்றால் நிறைவு செய்யப்பட்டது.
 இரண்டாவதாக, 2013 ஆம் ஆண்டில் சான்யே 3, 2019 இல் சான்யே 4 (2018 திசம்பரில் தொடங்கப்பட்டது, 2019 சனவரியில் சந்திரனின் வெகுதூரத்தில் தரையிறங்கியது) செய்ததைப் போல சந்திரனில் தரையிறங்குவது மற்றும் சுற்றித் திரிவது.
 மூன்றாவது கட்டம் அருகிலுள்ள பக்கத்திலிருந்து சந்திர மாதிரிகளை சேகரித்து பூமிக்கு அனுப்புகிறது, இது சாங் 5 மற்றும் எதிர்கால சாங் 6 பயணங்களுக்கான பணியாகும்.
 நான்காவது கட்டம் சந்திரனின் தென் துருவத்திற்கு அருகிலுள்ள ஒரு தானியங்கி ஆய்வு நிலையத்தின் வளர்ச்சியைக் கொண்டுள்ளது.

இந்த திட்டம் 2030 களில் மனிதர்களால் சந்திரனில் தரையிறங்குவதை எளிதாக்குவதையும், சந்திர தென் துருவத்திற்கு அருகில் ஒரு நிலையத்தை உருவாக்குவதையும் நோக்கமாகக் கொண்டுள்ளது.

கூறுகள் 
இத்திட்டப்பணி நான்கு தொகுதிகள் அல்லது கூறுகளைக் கொண்டுள்ளது:

மேற்கோள்கள் 

நிலாவுக்கான பயணத் திட்டங்கள்
சீன விண்வெளித் திட்டங்கள்
2020 இல் அறிவியல்
திருவைகல் வைகல்நாதர் கோயில்

திருவைகல் வைகல்நாதர் திருக்கோயில் (Tiruvaikal Vaikalnathar Temple) இந்தியாவின் தமிழ்நாடு மாநிலத்தில் கும்பகோணம்-காரைக்கால் சாலையில் திருநீலக்குடி தாண்டி பழியஞ்சிய நல்லூருக்கு அருகில்  2 கி.மீ. தொலைவில்  இக்கோயில் உள்ளது. வைகல் மாடக்கோயில் அல்லது வைகல்நாதர் கோயில் என்றும் அழைக்கப்படும் இக்கோயில் தமிழ்நாடு மாநிலத்தின் சம்பந்தர் தேவாரப் பாடல் பெற்ற தலங்களில் காவிரி தென்கரைத் தலங்களில்  அமைந்துள்ள 33ஆவது சிவத்தலமாகும்.

அமைவிடம்
இச் சிவாலயம் இந்தியாவின் தமிழகத்தில் மயிலாடுதுறை மாவட்டத்தில் அமைந்துள்ளது.

வரலாறு
ஆரம்பகால சோழ மன்னர் கோச்செங்கண்ணனால் கட்டப்பட்ட மூன்று முக்கிய கோயில்களில் திருவைகல் வைகல்நாதர் திருக்கோயிலலும் ஒன்றாகும் என்று நம்பப்படுகிறது. இக்கோயில் பற்றிய குறிப்புகள் தேவாரம் மற்றும் திருவாசகம் ஆகியவற்றில் காணப்படுவது இக்கோவிலின் சிறப்பாகும். இறைவன் சிவபெருமான் செண்பகா ஆரண்யேசுவரரின் வடிவத்தில் காட்சியளிக்கிறார். இவரது துணைவியாக கொம்பியல் கோதை எனப்படும் சாகா கோமளவள்ளி வீற்றிருக்கிறார்.

அமைப்பு

வாயிலைக் கடந்து உள்ளே செல்லும்போது வலப்புறம் விநாயகர் உள்ளார். வெளி திருச்சுற்றில் வலப்புறம் அம்மன் சன்னதியும், இடப்புறம் சண்டிகேஸ்வரர் சன்னதியும் உள்ளன. காலபைரவரும், சனி பகவானும் உள்ளனர். கோயில் சற்று உயர்ந்த தளத்தில் உள்ளது. மூலவருக்கு எதிராக நந்தி, பலிபீடம் காணப்படுகிறது. வெளியே வலப்புறம் விநாயகர் உள்ளார். மூலவருக்கு முன்பாக நந்தி உள்ளது. 
 
கருவறை கோஷ்டத்தில் தட்சிணாமூர்த்தி மட்டும் உள்ளார். திருச்சுற்றில் விநாயகர் சன்னதி, வள்ளி தெய்வானையுடன் கூடிய முருகன் சன்னதி, ஸ்ரீதேவி பூதேவியுடன் கூடிய பெருமாள் சன்னதி, கஜலட்சுமி சன்னதி ஆகிய சன்னதிகள் உள்ளன.

இறைவன், இறைவி
இத்தலத்து இறைவன் வைகல்நாதர், இறைவி வைகலாம்பிகை.

வழிபட்டோர்
பிரமன் வழிபட்ட தலமென்பது தொன்நம்பிக்கை (ஐதிகம்). லட்சுமி தேவியார் வழிபட்ட தலம்.

பிற கோயில்கள்
இதே ஊரில், திருமால் வழிபட்ட விசுவநாதர் கோயில் மற்றும் பிரமன் வழிபட்ட பிரமபுரீசுவரர் கோயில் ஆகிய திருக்கோயில்களும் அமைந்துள்ளன.

இவற்றையும் பார்க்க

 சிவத் தலங்கள்
 தேவாரத் திருத்தலங்கள்
 மாவட்ட வாரியான தேவாரம் பாடல் பெற்ற சிவாலயங்கள்

மேற்கோள்கள்

 திருஞான சம்பந்தர்
 சுந்தரர்
 திருநாவுக்கரசர்

புற இணைப்புகள்
 GeoHack - திருவைகல் வைகல்நாதர் கோயில்
 கோயில் வரலாறு
 தலவரலாறு, சிறப்புகள், அமைவிடட்ம் 

தேவாரம் பாடல் பெற்ற சிவன் கோயில்கள்
மயிலாடுதுறை மாவட்டத்திலுள்ள சிவன் கோயில்கள்
காவேரி தென்கரை சிவன் கோயில்கள்
மாடக் கோயில்கள்
லேனா செட்டியார்

லேனா செட்டியார் (Lena Chettiar) (எஸ்.எம். லெட்சுமன் செட்டியார்) செட்டிநாட்டிலிருந்து வந்த ஒரு இந்தியத் திரைப்பட தயாரிப்பாளர். இவர் தமிழ்த் திரைப்படை துறையில் தனது படைப்புகளுக்காகப் பெயர் பெற்றவர்.

தொழில் 
எஸ். எம். லெட்சுமன் செட்டியார் செட்டிநாட்டில் உள்ள நாட்டுக்கோட்டை நகரத்தார் குலத்தைச் சேர்ந்தவர். தனது வாழ்க்கையின் ஆரம்பத்தில், லேனா தென் தமிழ் பகுதிகளில் நாடகங்களை நடத்துவதில் பெயர் பெற்றவர். மேலும் இவர் பயன்படுத்தப்பட்ட வாகன வியாபாரி ஆவார். இவர் தமிழில் வாகனங்ளைப் பற்றி துண்டுச்சீட்டுகளை வெளியிட்ட முதல் நபராவார். மேடை நடிகர் எம்.கே. தியாகராஜா பாகவதரை திரைப்படங்கள் தயாரிக்க அறிவுறுத்தினார். பாகவதரின் முதல் படம் பவளக்கொடி, இந்தியாவின் தமிழ் பேசும் பகுதிகளிலும், இலங்கையிலும் நன்றாக ஓடியது. இத்திரைப்படம் லேனாவினை திரைப்பட தயாரிப்பாளராக அறிமுகம் செய்தது.  பவளக்கொடி வெளியான உடனேயே, லேனா தனது சொந்த தயாரிப்பு நிறுவனமான கிருஷ்ணா பிக்சர்ஸ் நிறுவனத்தினை தொடங்கினார். இந்நிறுவனமே பி. கண்ணம்பாவினை தமிழுக்கு அறிமுகம் செய்தது.

திரைப்படவியல்

மேற்கோள்கள் 

தமிழ்த் திரைப்படக் கதை, திரைக்கதை, வசன எழுத்தாளர்கள்
தமிழ்த் திரைப்படத் தயாரிப்பாளர்கள்
தமிழ்த் திரைப்பட இயக்குநர்கள்
தமிழ்நாட்டுத் திரைக்கதை எழுத்தாளர்கள்
தமிழ்நாட்டுத் திரைப்பட இயக்குநர்கள்
யசோதரா தசப்பா

யசோதரா தசப்பா(Yashodhara Dasappa) ஒரு இந்திய சுதந்திர ஆர்வலர், காந்தியசிந்தனையாளர், சமூக சீர்திருத்தவாதி மற்றும் கர்நாடக மாநில அமைச்சராக இருந்தவர்.அவர் இந்திய தேசிய காங்கிரஸுடன் அரசியல் ரீதியாக இணைந்திருந்தார் மற்றும் எஸ். ஆர். காந்தி (1962) மற்றும் எஸ். நிஜலிங்கப்பா (1969) தலைமையிலான கர்நாடக மாநில அரசாங்கங்களில் அமைச்சராக பணியாற்றினார்.

தனிப்பட்ட வாழ்க்கை
யசோதரா தசப்பா 1905 மே 28 அன்று பெங்களூரில் பிறந்தார். அவர் பிரபல சமூக சேவகர் கே.எச்.ராமையா அவர்களின் மகள்.ஒரு வசதியான குடும்பத்தில் பிறந்திருந்தாலும், அவர் ஒரு சமூக ஆர்வலராக மாறி இந்திய சுதந்திர போராட்டத்தில் சேரத் தேர்ந்தெடுத்தார்..அவர் லண்டன் மிஷன் பள்ளி மற்றும் மெட்ராஸில் உள்ள குயின் மேரி கல்லூரியில் பயின்றார்.யஷோதரா ஜவஹர்லால் நேருவின் அமைச்சரவையில் அமைச்சராக இருந்த எச். சி. தசப்பாவை மணந்தார் இவர்களின் இளைய மகன் துளசிதாஸ் தசப்பா சரண் சிங் அமைச்சரவையில் மாநில அமைச்சராக இருந்தார்.

அவர் 1980 இல் இறந்தார்.

அரசியல் வாழ்க்கை
அவர் இந்திய சுதந்திரப் போராட்டத்திலும், 1930 களின் வனசத்தியாக்கிரக இயக்கம் போன்ற பல சமூக இயக்கங்களிலும் தீவிரமாக செயல்பட்டதாகக் கூறப்பட்டது, இதன் விளைவாக 1200 க்கும் மேற்பட்டோர் சிறையில் அடைக்கப்பட்டனர்,மற்றும் 35 பேர் பங்கெடுத்த 1938ம் ஆண்டின் விதுராஷ்வத அத்தியாயம் எனும் இயக்கத்தில் போலீஸ் துப்பாக்கிச் சூட்டில் கொல்லப்பட்டனர் இந்த இயக்கத்தில் பங்கேற்றதற்காக, அவர் சிறையில் அடைக்கப்பட்டார்.
அவரது வீடு நிலத்தடி சுதந்திர போராட்ட நடவடிக்கைக்கான சந்திப்பு இடமாக இருந்தது.சுதந்திர போராட்ட வீரர்ளுக்கு எதிராக கடுமையான நடவடிக்கைகள் மேற்கொண்ட ஹோமல்டனின் பெயரை ஒரு கட்டிடத்திற்குச் சூட்டுவதற்கு அரசு முடிவு செய்த போது அரசாங்கத்தை எதிர்த்து பல உரைகள் வழங்கினார்.நிஜலிங்கப்பா அமைச்சரவையில் மூத்த அமைச்சராக பணியாற்றியபோது, ​​கர்நாடக மாநிலத்தில் தடையை நீக்கியதற்கு எதிர்ப்புத் தெரிவித்து அவர் பதவியை ராஜினாமா செய்தார். நாட்டின் உயர்ந்த மூன்றாவதான பத்மபூஷன் விருதை இந்திய அரசு 1972 ஆம் ஆண்டு இவருக்கு வழங்கி கௌரவித்தது

மேற்கோள்கள்

வெளி இணைப்புகள்
 
 

கர்நாடக அரசியல்வாதிகள்
1980 இறப்புகள்
காந்தியவாதிகள்
இருபதாம் நூற்றாண்டு இந்திய அரசியல்வாதிகள்
மேல குண்டாறு

மேல குண்டாறு (Upper Gundar) என்பது இந்திய மாநிலமான தமிழ்நாட்டின் சிவகங்கை மாவட்டத்தில் பாயும் ஆறு ஆகும்.

மேலும் காண்க 
தமிழகத்தின் ஆறுகளின் பட்டியல்

மேற்கோள்கள் 

சிவகங்கை மாவட்ட ஆறுகள்
லீலாவதி முன்சி

லீலாவதி முன்சி ஒரு இந்திய அரசியல்வாதி மற்றும் குஜராத்தி கட்டுரையாளர். அவர் 1937 முதல் 1946 வரை மும்பை சட்டமன்ற உறுப்பினராகவும், 1952 முதல் 1958 வரை மாநிலங்களவையில் இந்திய தேசிய காங்கிரசு உறுப்பினராகவும் இருந்தார். அவர் கட்டுரைகள் மற்றும் ஓவியங்களை எழுதினார்.

சுயசரிதை 

லீலாவதி 1899 மே 21 அன்று கேசவ்லாலின் குஜராத்தி சமண குடும்பத்தில் பிறந்தார்.

1920 களில் இருந்து, அவர் இந்திய சுதந்திர இயக்கத்துடன் தொடர்புடையவர்.அவர் உப்பு சத்தியாக்கிரகம் மற்றும் ஒத்துழையாமை இயக்கத்தில் பங்கேற்றார். அவரது செயல்பாட்டிற்காக அவர் பிரித்தானிய அதிகாரிகளால் சிறையில் அடைக்கப்பட்டார்.

1950 களில், பம்பாயில் அசையும் திரைப்படங்களில் காணப்படும் ஆரோக்கியமற்ற போக்குகளைத் தடுக்கும் அமைப்பை நிறுவினார்.1954 ஆம் ஆண்டில், 'விரும்பத்தகாத' திரைப்படங்கள் மற்றும் ஆபாசமான காட்சிகளைத் திரையிடுவதைத் தடைசெய்யும் தீர்மானத்தை அவர் முன்வைத்தார். இது சபையால் ஏற்றுக்கொள்ளப்பட்டது. அதைத் தொடர்ந்து 1959 இல் ஒளிப்பதிவு சட்டத்தை அரசாங்கம் திருத்தியது.1950 கள் வரை இந்திய படங்களில் முத்தக் காட்சிகள் அசாதாரணமானது அல்ல; அவளுடைய இயக்கம் காரணமாக அவை மறைந்துவிட்டன.

அவர் 1937 முதல் 1946 வரை முந்தைய பம்பாய் சட்டமன்றத்தில் உறுப்பினராக இருந்தார்.அவர் ஏப்ரல் 3, 1952 முதல் 1958 ஏப்ரல் 2 வரை இந்திய நாடாளுமன்றத்தின் மேலவையான மாநிலங்களவையில் உறுப்பினராகப் பணியாற்றினார். இந்திய தேசியக் காங்கிரசின் உறுப்பினராக பம்பாய் மாநிலத்தை பிரதிநிதித்துவப்படுத்தினார்.

அவர் பிப்ரவரி 20, 1978 அன்று இறந்தார்.

இலக்கியப் படைப்புகள் 

கதாப்பாத்திர ஓவியங்கள் மற்றும் தனிப்பட்ட கட்டுரைகள் துறையில் அவர் குறிப்பிடத்தக்க பங்களிப்பை வழங்கினார்.எழுத்து வரைபடங்களின் தொகுப்பான ரெகாச்சிட்ரோ அனே பிஜா லெகோ 1925 இல் வெளியிடப்பட்டது.இது புராணம், வரலாற்று மற்றும் இலக்கிய ஆளுமைகள் மற்றும் சமகால ஆண்கள் மற்றும் பெண்களின், பெரும்பாலும் குஜராத்திகளின் பாத்திர ஓவியங்களைக் கொண்டுள்ளது. வாது ரேகாச்சிட்ரோ (1935) மேலும் சில ஓவியங்களையும் உள்ளடக்கியது.குமார்தேவி, அவரது கட்டுரைகளின் தொகுப்பு 1929 இல் வெளியிடப்பட்டது.அவரது சிறுகதைகள் மற்றும் சிறுகதைகள் ஜவன் நி வேட் (1977) இல் சேகரிக்கப்பட்டன.சஞ்சயா (1975) அவர் எழுதிய கட்டுரைகளின் தொகுப்பு.

தனிப்பட்ட வாழ்க்கை 

அவரது முதல் திருமணம் லால்பாய் ஷெத்துடன் இருந்தது.அவர் 1926 இல் இறந்தப் பிறகு, அவர் குஜராத்தி எழுத்தாளரான கனையலால் மானேக்லால் முன்ஷியை மணந்தார்.அவர்களுக்கு இரண்டு மகன்களும் நான்கு மகள்களும் இருந்தனர்.

குறிப்புகள் 

இந்திய அரசியல்வாதிகள்
கவல்லி ஆளுநரகம்

ஹவல்லி கவர்னரேட் (Hawalli Governorate,    Muḥāfaẓat Ḥawalli) என்பது குவைத்தின் ஆறு ஆளுநரகங்களில் ஒன்றாகும். இது பின்வரும் பகுதிகளைக் கொண்டுள்ளது : 

 ஹவல்லி
 பயான்
 மிஷ்ரெஃப்
 மைதான் ஹவல்லி
 ஜாப்ரியா
 ருமைத்தியா
 சல்மியா
 சல்வா
 ஷாப்
 அல்-சலாம்
 ஹட்டின்
 அல்-சஹ்ரா
 முபாரக் அல் அப்துல்லா அல் ஜாபர் (மேற்கு மிஷ்ரெஃப்)
 அல்-சுஹாதா
 அல்-பாடே
 அல்-சித்திக்

நவாபு அல்-அகுமது அல்-ஜாபிர் அல்-சபா 1962 இல் இதன் ஆளுநரானார்.  ஹவாலி ஆளுநரகத்தின் தற்போதைய ஆளுநர் லெப்டினென்ட். (ஓய்வு. ) ஷேக் அஹ்மத் அல்-நவாஃப் அல்-சபா ஆவார்.

2005 ஆம் ஆண்டு மக்கள் கணக்கெடுப்பின்படி ஹவல்லியின் மக்கள் தொகை 393,861 ஆக இருந்தது. 

31 திசம்பர் 2007 மதிப்பீட்டில் ஹவல்லியின் மக்கள் தொகை 714,876 என்று தெரிவிக்கப்பட்டுள்ளது. 

சூன் 2014 நிலவரப்படி, ஹவல்லியின் மக்கள் தொகை 890,533 என மதிப்பிடப்பட்டுள்ளது.

விளையாட்டு 
காட்ஸியா விளையாட்டு சங்கம் மற்றும் அல் சல்மியா விளையாட்டு சங்கம் ஆகியவை ஹவல்லி கவர்னரேட்டில் அமைந்துள்ளன

குறிப்பிடத்தக்க நபர்கள் 

 அப்துல்லா அப்துல்ரஹ்மான் அல்வாய்ஷ்
 கசீம் அபால்
 இப்ராஹிம் கிரைபுட்
 அப்துல்ராசூல் அப்துல்ரெடா பெபேஹானி, சட்ட ஆலோசனை மற்றும் சட்டத்துறை முன்னாள் மாநிலத் தலைவர்

குறிப்புகள் 

Coordinates on Wikidata
குவைத்தின் ஆளுநரகங்கள்
கிரிஜா வியாஸ்

கிரிஜா வியாஸ் (Girija Vyas) ஓர் இந்திய அரசியல்வாதி, கவிஞர் மற்றும் எழுத்தாளர் ஆவார். இவர் 15வது மக்களவைக்கு, சிட்டர்கர்  நாடாளுமன்றத் தொகுதியிலிருந்து தேர்ந்தெடுக்கப்பட்டார். மேலும் இந்தியாவின் தேசிய மகளிர் ஆணையத்தின் தலைவியாகவும் செயல்பட்டுள்ளார்.

தனிப்பட்ட வாழ்க்கை 
கிரிஜா வியாஸ் 1946 ஜூலை 8 ஆம் தேதி கிருஷ்ணா சர்மா மற்றும் ஜமுனா தேவி வியாஸ் ஆகியோருக்கு மகளாகப் பிறந்தார். தத்துவத்தில் முனைவர் பட்டம் பெற்ற பிறகு, உதய்பூர் மோகன்லால் சுகதியா பல்கலைக்கழகம் மற்றும் டெலாவேர் பல்கலைக்கழகத்தில் ஆசிரியராகப் பணியாற்றினார். இவர் எட்டு புத்தகங்களை எழுதியுள்ளார், இவற்றில் மூன்று புத்தகங்கள்  கவிதைப் புத்தகங்களாகும். எஹ்சாஸ் கி பர் என்பது உருது கவிதைப் புத்தகமாகும், சீப், சமுந்தர் மோதி என்னும் கவிதைப் புத்தகத்தில் இந்தி மற்றும் உருது கவிதைகள் உள்ளன; (நினைவுகள்) நாஸ்டால்ஜியா ஆங்கில வசனங்களால் வளப்படுத்தப்பட்டுள்ளது.

அரசியல் வாழ்க்கை 
1985ஆம் ஆண்டில், இந்தியத் தேசிய காங்கிரஸ் கட்சியின் வேட்பாளராக, ராஜஸ்தானின் உதய்பூரிலிருந்து சட்டமன்ற உறுப்பினராகத் தேர்ந்தெடுக்கப்பட்டு, 1990 வரை ராஜஸ்தான் அரசாங்கத்தில் அமைச்சராக பணியாற்றினார்.

1991 ஆம் ஆண்டில், இவர் இந்திய நாடாளுமன்றத்திற்கு ராஜஸ்தானின் உதய்பூர் நாடாளுமன்றத் தொகுதியில் போட்டியிட்டு வெற்றிபெற்றார்.  நரசிம்ம ராவ் தலைமையிலான அமைச்சரவையில் அரசாங்கத்தில் துணை அமைச்சராக (தகவல் மற்றும் ஒளிபரப்பு) நியமிக்கப்பட்டார்.

 1993 முதல்: தலைவர், அகில இந்திய மகிளா காங்கிரஸ்;
 1993-96: உறுப்பினர், ஆலோசனைக் குழு, பெட்ரோலியம் மற்றும் இயற்கை எரிவாயு அமைச்சகம்; உறுப்பினர், வீடு மற்றும் வெளி விவகாரங்களுக்கான நிலைக்குழு
 1996: 11வது மக்களவைக்கு மீண்டும் தேர்ந்தெடுக்கப்பட்டார் (2வது முறை)
 1996 முதல்: உறுப்பினர், தேசிய மொழிக்கான குழு; உறுப்பினர், பெண்கள் மேலாதிக்க குழு; உறுப்பினர், பெட்ரோலியம் நிலைக்குழு; உறுப்பினர், ஆலோசனைக் குழு, உள்துறை அமைச்சகம்
 1999: 13வது மக்களவைக்கு மீண்டும் தேர்ந்தெடுக்கப்பட்டார் (3வது முறை)
 1999-2000: உறுப்பினர், பெட்ரோலியம் மற்றும் இரசாயனங்கள் குழு

2001-2004 வரை, அவர் ராஜஸ்தான் மாகாண காங்கிரஸ் குழுவின் தலைவராகவும் இருந்தார் . தற்போது, அவர் ஊடகத் துறை, அகில இந்திய காங்கிரஸ் குழுத் தலைவர் மற்றும் இந்தோ-ஐரோப்பிய ஒன்றிய சிவில் சொசைட்டி உறுப்பினராக உள்ளார்.

பிப்ரவரி 2005இல், காங்கிரஸ் கட்சி மன்மோகன் சிங்கின் யுபிஏ அரசாங்கத்தில் முக்கியமானவராக இருந்தார். தேசிய மகளிர் ஆணையத்தின் ஐந்தாவது தலைவராகச் செயல்பட்டார் (01.08.2011 வரை).

2008 ஆம் ஆண்டில் ராஜஸ்தானில் சட்ட மன்ற உறுப்பினராகவும் தேர்ந்தெடுக்கப்பட்டார்.

இவர் 2013இல் வீட்டுவசதி மற்றும் நகர வறுமை ஒழிப்பு அமைச்சராக இருந்தார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
1946 பிறப்புகள்
10வது மக்களவை உறுப்பினர்கள்
11வது மக்களவை உறுப்பினர்கள்
13வது மக்களவை உறுப்பினர்கள்
15வது மக்களவை உறுப்பினர்கள்
வாழும் நபர்கள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
மஞ்சுளா ரெட்டி

மஞ்சுளா ரெட்டி (Manjula Reddy) இந்தியாவைச் சேர்ந்த பாக்டீரியா மரபியல் நிபுணராவார். இவர் 1965 ஆம் ஆண்டு பிறந்தார். இந்தியாவின் ஐதராபாத்து நகரிலுள்ள உயிரணு மற்றும் மூலக்கூற்று உயிரியல் மையத்தில் தலைமை விஞ்ஞானியாகப் பணிபுரிகிறார். பாக்டீரிய செல்சுவர் கட்டமைப்பு மற்றும் தொகுப்பு குறித்து மேற்கொண்ட ஆய்வுக்காக மஞ்சுளா ரெட்டிக்கு 2019 ஆம் ஆண்டு வாழ்க்கை அறிவியல் பிரிவுக்கான இன்போசிசு பரிசு கிடைத்தது. இந்திய அறிவியல் கழகத்திலும் தெலுங்கானா அறிவியல் கழகத்திலும் மஞ்சுளா ரெட்டி உறுப்பினராக உள்ளார்.

கல்வி மற்றும் தொழில் 
மஞ்சுளா ரெட்டி 2002 ஆம் ஆண்டு  உயிரணு மற்றும் மூலக்கூற்று உயிரியலுக்கான மையத்திலிருந்து தனது முனைவர் பட்டத்தைப் பெற்றார். 2007 ஆம் ஆண்டு இவர் தனது சொந்த ஆய்வகத்தை அந்நிறுவனத்தில் தொடங்கினார்.

ஆராய்ச்சி 
மஞ்சுளா ரெட்டி பாக்டீரியா செல் சுவர்கள் குறித்து தொடர்ந்து ஆராய்ச்சி செய்து வருகிறார். 
குடல் பகுதி பாக்டீரியாக்களில் ஒரு புதுவகையான நொதியாலான செல்சுவர் கட்டமைப்பை அடையாளம் கண்டார். இந்த நொதி பெப்டிதோகிளைகானில் சில குறுக்கு இணைப்புகளை நீராற்பகுப்பு செய்வதன் மூலம்  பாக்டீரியாவின் செல் சுவரை விரிவாக்க அனுமதிக்கிறது என்று இவர் கண்டறிந்தார். பெப்டிதோகிளைக்கான் தொகுப்பு பாதையை குறிவைக்கக்கூடிய புதிய எதிர் நுண்ணுயிரிகளை உருவாக்குவதை இவர் நோக்கமாகும். இதற்காக குடல் பகுதி பாக்டீரியாக்களையும் ஆக்டினோபாக்டீரியா மற்றும் மைக்கோபாக்டீரியா வகை பாக்டீரியாக்களையும் இவர் மாதிரியாக எடுத்துக் கொண்டார்.

மரபணு மாற்றிகள் மற்றும் எதிர் மரபணு மாற்றிகள் போன்ற சடுதி மாற்றிகளை அடையாளம் காண்பதற்கான செயல்முறைக்கு காப்புரிமை பெற்ற விஞ்ஞானிகள் குழுவில் மஞ்சுளாவும் ஒரு பகுதியாக இருந்தார். இந்த செயல்முறைக்கான காப்புரிமை அமெரிக்காவில் 1999 ஆம் ஆண்டு முதல் 2018 ஆம் ஆண்டு  வரை வழங்கப்பட்டிருந்தது. செயராமன் கௌரிசங்கரும் சாந்தி எம் பரதனும் இந்த அணியின் மற்ற விஞ்ஞானிகளாவர்.

விருதுகள் 
•2019 ஆம் ஆண்டு வாழ்க்கை அறிவியலுக்காக இன்போசிசு விருது.

•2020 ஆம் ஆண்டு இந்திய அறிவியல் கழகத்தின் உறுப்பினர் கௌரவம்.

•தெலுங்கானா அறிவியல் கழகத்தின் உறுப்பினர் என்ற கௌரவம்.

•பாக்டீரியாவியல் செய்திப் பத்திரிகையின் ஆசிரியர் குழு உறுப்பினர் என்ற கௌரவம்

சொந்த வாழ்க்கை 
தனது தந்தை மோகன் ரெட்டியும், தனது தாயும் ஒரு விஞ்ஞானியாக தனது வாழ்க்கைக்கு பெரிதும் உறுதுணையாக இருந்ததாக மஞ்சுளா ஒரு நேர்காணலில்  கூறியுள்ளார். ஓர் இருதயநோய் மருத்துவரை திருமணம் செய்து கொண்டார். இவருக்கு இரண்டு மகன்கள் உள்ளனர்.

தேர்ந்தெடுக்கப்பட்ட வெளியீடுகள் 

 Chodisetti, Pavan Kumar, and Manjula Reddy. "Peptidoglycan hydrolase of an unusual cross-link cleavage specificity contributes to bacterial cell wall synthesis." Proceedings of the National Academy of Sciences 116.16 (2019): 7825-7830.
 Singh, Santosh Kumar, et al. "Regulated proteolysis of a cross-link–specific peptidoglycan hydrolase contributes to bacterial morphogenesis." Proceedings of the National Academy of Sciences 112.35 (2015): 10956-10961.
 Reddy, Manjula. "Role of FtsEX in cell division of Escherichia coli: viability of ftsEX mutants is dependent on functional SufI or high osmotic strength." Journal of bacteriology 189.1 (2007): 98-108.

மேற்கோள்கள் 

1965 பிறப்புகள்
வாழும் நபர்கள்
இந்திய அறிவியலாளர்கள்
தாமிரம்(II) தயோசயனேட்டு

தாமிரம்(II) தயோசயனேட்டு (Copper(II) thiocyanate) Cu(SCN)2.  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குப்ரிக் தயோசயனேட்டு என்ற பெயராலும் இதை அழைக்கலாம். கருப்பு நிறத் திண்மமாக காணப்படும் இது ஈரக் காற்றில் மெல்ல சிதைவடைகிறது.  1838 ஆம் ஆண்டு காரல் எர்னசுட்டு கிளாசு முதன் முதலில் தாமிரம்(II) தயோசயனேட்டைக் கண்டுபிடித்தார். 2018 ஆம் ஆண்டு இச்சேர்மத்தின் கட்டமைப்பு உறுதிப்படுத்தப்பட்டது.

கட்டமைப்பு 
Cu(NCS)2  சங்கிலிகள் வலிமையற்ற Cu-S-Cu பிணைப்புகளால் பிணைக்கப்பட்ட இரண்டு பரிமாண அடுக்குகளாக தாமிரம்(II) தயோசயனேட்டின் கட்டமைப்பு இருப்பதாக தூள் எக்சு கதிர் விளிம்பு விளைவு சோதனை முடிவு தெரிவிக்கிறது. பாதரச தயோசயனேட்டின் உருக்குலைந்த யாகன்-டெல்லர் கட்டமைப்பின் ஒப்புமையாக இச்சேர்மத்தின் கட்டமைப்பையும் கருதலாம். கட்டமைப்பிலுள்ள ஒவ்வொரு தாமிரம் அணுவும் நான்கு கந்தக அணுக்களாலும் இரண்டு நைட்ரசன் அணுக்களாலும் எண்முக ஒருங்கிணைப்புகளாக பிணைந்துள்ளன. கந்தக முனை SCN- ஈந்தணைவியோடு பாலம் அமைத்து பிணைந்துள்ளது.

தயாரிப்பு 
தாமிரம்(II) கரைசல்களின் அடர் கரைசலுடன் நீரில் கரையக்கூடிய தயோசயனேட்டு உப்பு சேர்ந்து வினைபுரிந்தால் தாமிரம்(II) தயோசயனேட்டு கருப்பு நிற வீழ்படிவாக உருவாகிறது.  விரைவான உலர்த்தல் மேற்கொள்ளப்பட்டால் தூய்மையான தாமிரம்(II) தயோசயனேட்டு தனித்துக் கிடைக்கிறது. குறைவான அடர்த்தி கொண்ட கரைசல் தயாரிப்புக்கு பயன்படுத்தப்பட்டாலும் மெதுவான உலர்த்தல் நடவடிக்கை நிகழ்ந்தாலும் தாமிரம்(I) தயோசயனேட்டு உருவாகும்.

பண்புகள் 
தாமிரம்(II) புரோமைடு, தாமிரம்(II) குளோரைடு உப்புகளைப் போல தாமிரம்(II) தயோசயனேட்டும் காந்தவியல் பண்புகளை வெளிப்படுத்துகிறது.

மேற்கோள்கள் 

தாமிரம்(II) சேர்மங்கள்
தையோசயனேட்டுகள்
ஒருங்கிணைப்புப் பலபடிகள்
அகுமதி ஆளுநரகம்

அஹ்மதி கவர்னரேட் (Ahmadi Governorate,    Muḥāfaẓat al-Aḥmadī) என்பது குவைத்தின் ஆறு ஆளுநரகங்களில் ஒன்றாகும் . இது நாட்டின் தெற்குப் பகுதியில் அமைந்துள்ளது. இது பசுமைக்கும், பிரித்தானிய கட்டிடக்கலைக்கும் குவைத்தில் பிரபலமானது. குவைத்தின் எண்ணெய் சுத்திகரிப்பு நிலையங்கள் பல இங்கு அமைந்துள்ளதால் அஹ்மதி குவைத் பொருளாதாரத்தின் ஒரு முக்கிய அங்கமாக அமைகிறது. அபு ஹலிஃபா, ரிக்கா மற்றும் மங்காஃப் ஆகியவை இந்த ஆளுநரகத்தின் முக்கிய குடியிருப்பு பகுதிகளாகும். குவைத்தில் உள்ள பல விளையாட்டுக் கழகங்கள் மற்றும் வளாகங்களின் இருப்பிடமாக அஹ்மதி உள்ளது. குவைத் தேசிய பெட்ரோலியம் நிறுவனத்தின் தலைமையகம் அஹ்மதியில் அமைந்துள்ளது.

குவைத் எண்ணெய் நிறுவனத்தின் (கேஓசி) அமைவிடமாக அஹ்மதி இருந்ததால் இது பிரபலமாக அறியப்பட்டது.

இது 1947 முதல் 1970 வரை பல ஆயிரக்கணக்கான பெரும்பாலும் பிரித்தானிய ஏற்றுமதியாளர்கள் மற்றும் அவர்களது குடும்பங்கள் வாழும் இடமாக இருந்தது. அசலான நகர வமைப்பில் வீதிகள் ஒன்றுக்கொன்று சரியான கோணங்களில் அமைக்கப்பட்டன. மேலும் எண்களை பெயர்களாக கொண்ட்டிருந்தன (எ.கா. 1 வது தெரு, 2 வது தெரு என்பன போல). சுமார்  தொலைவில் இருந்த கடலை நோக்கி சாய்வாக இந்த நகரம் கட்டப்பட்டது. மலையின் உச்சியில் இருந்த தெரு "பிரதான வீதி" என்று அழைக்கப்பட்டது. இதில் குவைத் எண்ணை நிறுவனத்தின் மேலதிகாரிகளின் குடியிருப்புகள் இருந்தன. குடியிருப்புகள் குவைத் எண்ணை நிறுவனப் பணியாளர் தரவரிசைப்படி மலையிலிருந்து கீழாக சென்றன. ஊருக்குள் ஹூபாரா கிளப்,  நீச்சல் குளம், மாநாட்டு அரங்கம், உணவகங்கள், சுவர்ப்பந்து ஆடுகளங்கள், டென்னிஸ் ஆடுகளங்கள் போன்ற கட்டிட வளாகங்கள் இருந்தன. குவைத் எண்ணை நிறுவனத்தின் ஊழியர்கள் ஒவ்வொரு நாளும் இந்த வளாகங்களில் சந்தித்து அரட்டை அடிப்பார்கள். அவர்களின் குழந்தைகள் தங்களின் பெரும்பாலான நேரத்தை இங்கு கழித்தனர். 'மலையின்' அடிவாரத்தில் 'சூக்' அல்லது கடைகள் பகுதி இருந்தது. அங்கு வங்கிகள், திரையரங்கம் போன்றவை இருந்தன. இப்போது இதல் பல மூடப்பட்டு ஒரு சில கடைகள் மட்டும் உள்ளன.

அஹ்மதி பின்வரும் மாவட்டங்களைக் கொண்டுள்ளது:

 அபு ஹலிஃபா
 அல்-அஹ்மதி
 அல்-எகைலா
 தாஹர்
 பஹாஹீல்
 ஃபிண்டாஸ்
 ஹதியா
 ஜாபர் அல் அலி
 மஹப ou லா
 மங்காஃப்
 ரிக்கா
 சுபஹியா
 சபா அல்-அஹ்மத் கடல் நகரம்
 வஃப்ரா

விளையாட்டு மற்றும் பொழுதுபோக்கு 

 அல் அஹ்மதி நகரில் அல் அஹ்மதி விளையாட்டு மைதானம் அமைந்துள்ளது.
 குவைத்தின் அல் அஹ்மதியில் அஹ்மதி விலங்கு காட்சி சாலை அமைந்துள்ளது
  குவைத்தின் அல் அஹ்மதியில் விளையாட்டு மையம் அமைந்துள்ளது
 குவைத் எண்ணை நிறுவன துடுப்பாட்ட மைதானம் குவைத்தின் அல்-அஹ்மதியில் அமைந்துள்ளது
 குவைத்தின் அல் அஹ்மதியில் நடைபயிற்சி மற்றும் மிதிவண்டி பாதைகள் உள்ளன
 ஹுபாரா மையம்
 ஒற்றுமை மையம்

அரசு 
இரண்டாம் ஜாபீர் அப்தல்லா ஜாபிர் அப்தல்லா ஆளுநரகத்தின் ஆளுநராக 1962-1985 வரை பணியாற்றினார்.  அலி ஜாபர் அல்-அஹ்மத் அல்-சபா  1996-1999 ஆளுநராக பணியாற்றினார்.
[ மேற்கோள் தேவை ]

குறிப்புகள் 

குவைத்தின் ஆளுநரகங்கள்
Coordinates on Wikidata
உருபீடியம் சல்பைடு

ருபீடியம் சல்பைடு (Rubidium sulfide) Rb2S  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் காணப்படும் இவ்வுப்பு மற்ற கார உலோக சல்பைடுகளின் பண்புகள் அனைத்தையும் பெற்றுள்ளது.

தயாரிப்பு 
ருபீடியம் ஐதராக்சைடு கரைசலில் ஐதரசன் சல்பைடை கரைத்து வினைபுரியச் செயதால் முதலில் ருபீடியம் பைசல்பைடும் தொடார்ந்து ருபீடியம் சல்பைடும் உருவாகின்றன. 
RbOH + H2S --> RBHS +H2O
RbHS + RbOH --> Rb2S + H2O

இயற்பியல் பண்புகள் 
இலித்தியம் சல்பைடு, சோடியம் சல்பைடு, பொட்டாசியம் சல்பைடு போன்ற சல்பைடுகள் போல எதிர்-புளூரைட்டு கட்டமைப்பில் ருபீடியம் சல்பைடும் கனசதுர படிகமாக உள்ளது.  என்ற இடக்குழு அடையாளமும் a = 765.0 பைக்கோ மீட்டர்  என்ற படிக அணிக்கோவை அலகையும் பெற்றுள்ளது.

வேதியியல் பண்புகள் 
ருபீடியம் சல்பைடு ஐதரசன் வாயுவின் முன்னிலையில் கந்தகத்துடன் வினைபுரிந்து ருபீடியம் பெண்டாசல்பைடைக் (Rb2S5) கொடுக்கிறது.

மேற்கோள்கள் 

உருபீடியம் சேர்மங்கள்
சல்பைடுகள்
புளோரைட்டு படிகக் கட்டமைப்பு
சுரேந்திரநாத் கார்

சுரேந்திரநாத் கார் (Surendranath Kar) ஓர் இந்தியக் கலைஞர் மற்றும் கட்டிடக் கலைஞர் ஆவார். 1892 ஆம் ஆண்டு முதல் 1970 ஆம் ஆண்டு வரை இவர் வாழ்ந்தார். இந்திய கட்டிடக்கலை பாணியை மேற்கு மற்றும் கிழக்கத்திய  கட்டிடக்கலைகளுடன் இணைத்ததற்காக சுரேந்திரநாத்  நன்கு அறியப்படுகிறார். 1892 ஆம் ஆண்டில் இந்திய மாநிலமான பீகாரில் பிறந்த கார் புகழ்பெற்ற வங்காள ஓவியர் நந்தலால் போசு மற்றும் நோபல் பரிசு பெற்ற ரவீந்திரநாத் தாகூரின் மருமகன் அபனிந்திரநாத் தாகூர் ஆகியோரிடம் கலையை கற்கத் தொடங்கினார். பின்னர் தாகூர் குடும்பத்தால் நிறுவப்பட்ட விசித்ரா கழகத்தில் சுரேந்திரநாத் கலை ஆசிரியராக சேர்ந்தார். 1917 ஆம் ஆண்டில் தாகூர் பிற்கால சாந்திநிகேதனின் முன்னோடியாகக் கருதப்படும் பிரம்மாச்சாரியசுரமாவை அமைத்தபோது இவர் அந்த நிறுவனத்தில் சேர்ந்து கலை ஆசிரியராக பணியாற்றினார். இரண்டு ஆண்டுகளுக்குப் பிறகு  தாகூரின் கலா பவானாவுக்கு சுரேந்திரநாத் ஆசிரிய உறுப்பினராக சென்றார். 

பல வெளிநாட்டு பயணங்களில்  தாகூரின் தோழராக இருந்த சுரேந்திரநாத் கார் தான் பெற்ற மேற்கு மற்றும் கிழக்கத்திய கட்டிடக்கலை அனுபவங்களை  தனது சொந்த பாணியை வளர்த்துக் கொள்ள பயன்படுத்தினார். பின்னர் சாந்திநிகேதனுக்காக பல கட்டிடங்களை வடிவமைத்தார். 1959 ஆம் ஆண்டு இந்திய அரசு  நான்காவது மிக உயர்ந்த இந்திய குடிமை விருதான பத்மசிறீ விருதை வழங்கி இவரை சிறப்பித்தது.

சுரேந்திரநாத் கார் 1970 ஆம் ஆண்டு  தனது 78 ஆவது வயதில் இறந்தார்.

இவற்றையும் காண்க 
 சாந்திநிகேதன்
 அபனிந்திரநாத் தாகூர்

மேற்கோள்கள் 

1892 பிறப்புகள்
1970 இறப்புகள்
பத்மசிறீ விருது பெற்றவர்கள்
இந்திய ஓவியர்கள்
மதுரை மாநகர சுற்றுலாத் தலங்களின் பட்டியல்

இந்தியாவின் மாநிலங்களுள் ஒன்றான தமிழகத்திலே உள்ள மதுரை மாநகரின் சுற்றுலாத்தலங்களின் பட்டியல்

 மீனாட்சியம்மன் கோவில்
 ஆயிரங்கால் மண்டபம், மதுரை
 வண்டியூர் மாரியம்மன் தெப்பக்குளம்
 அழகர் கோவில்
 பழமுதிர்ச்சோலை 
 திருப்பரங்குன்றம் முருகன் கோவில்
 கூடல் அழகர் கோவில்
 திருமலை நாயக்கர் மகால்
 காந்தி அருங்காட்சியகம், மதுரை
 திருப்பரங்குன்றம் தர்கா
 வைகை அணை
 சமணர் மலை, மதுரை
 குட்லாடம்பட்டி
 அதிசயம் (பூங்கா)

மேற்கோள்கள்

புகைப்படங்கள்

மதுரை
நெக்கென்

நெக்கென் நகரம் (Nekhen) ) மூன்றாம் நக்காடா பண்பாட்டுக் காலத்திய வரலாற்றுக்கு முந்தைய எகிப்து (கிமு 3200–3100) மற்றும் எகிப்தின் துவக்க கால அரச மரபுகள்  (கிமு 3100–2686) காலத்தில் தெற்கு எகிப்தின் ஆன்மீகம் மற்றும் அரசியல் தலைநகரமாக நெக்கென் நகரம் விளங்கியது. இது எகிப்தின்  பண்டைய நகரங்களில் மிகவும் பழமையானதாகும். 

இந்நகரம் ஓரசு கடவுளின் வழிபாட்டு மையமாக விளங்கியதால்,  கோவில்கள் அதிகம் இருந்தது. இந்நகரத்தை ஆங்கிலேய          தொல்லியல் மற்றும் எகிப்தியவியல் அறிஞர்களான ஜேம்ஸ் கியுபெல் மற்றும் பிரடெரிக் டபிள்யு. கிரீன் ஆகியோர் 19-ஆம் நூற்றாண்டின் இறுதியில் அகழ்வாய்வு செய்து  தொல்பொருட்களை கண்டுபிடித்தனர். இந்நகரத்தின் அகழாய்வில் கண்டெடுக்கப்பட்ட தொல்பொருட்களில் முக்கியமானவைகள் கெபல் எல்-அராக் கத்தி மற்றும் நார்மெர் கற்பலகை ஆகும்.

தொல் பொருட்கள்

சிற்பங்கள்

ஓவியங்கள்

தொல்பொருட்கள்

உருளை முத்திரைகள்

அழகிய தட்டுகள்

படைக்கருவிகள்

இதனையும் காண்க
 இரண்டாம் இசுகோர்ப்பியோன்
 கெபல் எல்-அராக் கத்தி
 பண்டைய எகிப்திய நகரங்கள்
 போர்க்கள கற்பலகை
 நார்மெர் கற்பலகை

அடிக்குறிப்புகள்

மேற்கோள்கள்

வெளி இணைப்புகள்
 Interactive Dig: Hierakonpolis
 Hierakonpolis Online
 Leopards, hippos, and cats, oh my! The World's First Zoo by Lorraine Boissoneault, November 12, 2015
 A complete narrative of the events portrayed on the mural of Tomb 100 in Hierakonpolis (Nekhen)

எகிப்திய நகரங்கள்
எகிப்தில் உள்ள தொல்லியல் களங்கள்
பூஉண்ணி

விலங்கியலில், பூஉண்ணி என்பது முதன்மையாகப் பூக்கள் சார்ந்த பொருட்களை உண்ணும் விலங்குகளை குறிப்பதாகும். இவை ஒரு வகையான தாவரவுண்ணிகளாகும்.  இவை ஒரு குறிப்பிட்ட பூ உணவு உண்ணும் பழக்கத்திற்கு உட்பட்டவையாகத் தாவர உணவு உண்ணும் வரம்பில் உள்ளன (பெரும்பாலும் இவை மலர் தாவரவுண்ணி எனக் குறிப்பிடப்படுகிறது). 

 தானியவுண்ணி : தானியம், விதைகளை நுகர்பவை
 நெக்டரிவோரி : மலர் அமிர்தத்தினை நுகர்வு
 பாலினிவோரி : மலர் மகரந்தத்தின் நுகர்பவை
 பிரங்கிவோரி: பழம் நுகர்பவை

உணவு 
ஒரு பூஉண்ணியின் உணவில் அதிக அளவில் மேலே குறிப்பிடப்பட்ட பூ சார்ந்த உணவுப்பொருட்கள் உள்ளன. ஆனால் பட்டை, வேர்கள் சார்ந்த பொருட்களும் உள்ளன. பல பல பூஉண்ணிகள் அனைத்துண்ணிகளாகவும் இருக்கின்றன; அதாவது இவற்றின் உணவுகளில் பல்வேறு சிறிய பூச்சிகளும் கூடுதலாக இருக்கலாம்.

எடுத்துக்காட்டுகள் 
சிட்டாசின் குடும்பத்தில் உள்ள பெரும்பாலான பறவைகள் பூஉண்ணிகள் வகையின. இதில் பெரும்பாலான கிளிகள், பராகீட், பஞ்ச வண்ணக் கிளி மற்றும் கொண்டை கிளிகள் ஆகும். ஓசனிச்சிட்டு, தொல்லுலகச் சிட்டுகள், தூக்கான் இதர பூசார்ந்தவைகளை உண்ணுபவை. நண்டு உண்ணும் குரங்கு மொரிசியசில் ஆக்கிரமிப்பு பூ உண்ணும் உயிரியாகக் கருதப்படுகிறது. இது ஆபத்தான, உள்ளூர் ரூசியா சிம்ப்ளக்ஸ் உள்ளிட்ட பூர்வீக தாவரங்களின் பூக்களை அதிக அளவில் உண்ணுகிறது.

மேலும் காண்க 

 தாவர உண்ணி
 பழந்தின்னி
 தேன்தின்னி
 பாலினிவோர்
 தானிய உண்ணி
 புல் உண்ணி

மேற்கோள்கள்

வெளி இணைப்புகள்

நூலியல் 

 ஜி.பி. செப்லிக் எழுதிய தாவர பரிணாம சூழலியல் அணுகுமுறைகள்
 கோழி ஊட்டச்சத்து: கே.சி. கிளாசிங்கின் ஒப்பீட்டு அணுகுமுறை (விலங்கு அறிவியல் துறை, கலிபோர்னியா பல்கலைக்கழகம், டேவிஸ், கலிபோர்னியா 95616, 2005)

உணவு முறைகள்
விலங்குகள்
கூத்தாட்டுக்குளம்

}}

கூத்தாட்டுக்குளம் (Koothattukulam) நகரம் மற்றும் நகராட்சி இந்தியாவின் கேரளாவில் எர்ணாகுளம் மாவட்டத்தில் உள்ள முவாற்றுப்புழை வட்டத்தில் உள்ளது. இது எர்ணாகுளம், கோட்டயம், இடுக்கி உள்ளிட்ட மூன்று மாவட்ட சந்திப்பில் 2318.71 எக்டேர் பரப்பில் அமைந்துள்ளது.

மேற்கோள்கள்

வெளி இணைப்புகள் 
 கூத்தாட்டுக்குளம் நகராட்சி தேர்தல் 2020 க்கு  தேதி 
எர்ணாகுளம் மாவட்டத்தில் உள்ள ஊர்களும் நகரங்களும்
இந்துஸ்தான் பூச்சிக்கொல்லிகள்

இந்துஸ்தான் பூச்சிக்கொல்லிகள் லிமிடெட் (எச்.ஐ.எல்) என்பது இரசாயனங்கள் மற்றும் உரங்கள் அமைச்சின் கீழ் செயல்படும் இந்திய அரசு நிறுவனமாகும். இந்நிறுவனம் தேசிய மலேரியா ஒழிப்பு திட்டத்திற்காக டி.டி.டீ உற்பத்திக்காக மார்ச் 1954இல் தொடங்கப்பட்டது.  இந்நிறுவனம் பூச்சிக்கொல்லிகள், களைக்கொல்லிகள் மற்றும் பூஞ்சண கொல்லிகளைத் தயாரிக்கும் பணியினை மேற்கொள்கின்றது.

உலகின் மிகப் பெரிய டி.டி.டீ. உற்பத்தி நிறுவனமான இந்த தொழிற்சாலையில் மூன்று உற்பத்தி பிரிவுகள் உள்ளன. இவற்றில் ஒன்று கொச்சி (தென்னிந்தியா) அருகே உத்தியோக மண்டலத்திலும், மற்றொன்று மும்பைக்கு அருகிலுள்ள ரசாயணியிலும் (மேற்கு இந்தியா) பிறிதொன்று பஞ்சாபில் (வட இந்தியா) பட்டிண்டாவிலும் உள்ளது. இந்நிறுவனம் சுமார் 1300 பேருக்கு வேலைவாய்ப்பை வழங்குகிறது.

விதை வர்த்தகம் மற்றும் உரத்தொழிலில் எச்.ஐ.எல் விரைவில் தனது நடவடிக்கைகளை விரிவுபடுத்த உள்ளது.

மேற்கோள்கள்

வெளி இணைப்புகள் 

 அதிகாரப்பூர்வ வலைத்தளம்

இந்திய அரசுத்துறை நிறுவனங்கள்
தீங்குயிர்க்கொல்லிகள்
2021 தெற்காசிய விளையாட்டுப் போட்டிகள்

2024 தெற்காசிய விளையாட்டுப் போட்டிகள், அதிகாரப்பூர்வமாக XIV தெற்காசிய விளையாட்டுப் போட்டிகள்  அழைக்கப்படும் விளையாட்டுப் போட்டிகள் பாக்கித்தானில், முதன்மையாக பஞ்சாப் மாகாணத்தின் தலைநகரான லாகூரில் நடைபெறும் ஒரு முக்கிய பல்துறை விளையாட்டு நிகழ்வாக இருக்கும். பைசலாபாத், சியால்கோட், குஜ்ரான்வாலா  மற்றும் கராச்சி ஆகிய நான்கு நகரங்களில் இந்த விளையாட்டுகளை நடத்துவதற்கு அமைப்பாளர்கள் திட்டமிட்டு வருகின்றனர். விளையாட்டுப் போட்டிகள் 2021 ஆம் ஆண்டின் பிற்பகுதியில் நடைபெறும் என்று எதிர்பார்க்கப்படுகிறது.  2004 ஆம் ஆண்டிலிருந்து நடைபெற்று வரும் தெற்காசிய விளையாட்டுப் போட்டிகளில் முதன் முறையாக பாக்கித்தான் நடத்துகின்ற போட்டியாகவும், இஸ்லாமாபாத்திற்கு வெளியே பாக்கித்தான் இந்த நிகழ்வை நடத்த இருப்பதும் குறிப்பிடத்தக்கதாகும்.

புரவலர் தேர்வு 
மாலத்தீவுடனான கூட்டுடன் 2021 ஆண்டின் விளையாட்டுப் போட்டியை நடத்த இலங்கை ஏலம் எடுத்ததாக 2019 ஆம் ஆண்டில் இலங்கை விளையாட்டு அமைச்சகம் அறிவித்தது. இருப்பினும், டிசம்பர் 2019 இல் தெற்காசிய ஒலிம்பிக் கவுன்சிலால் பாகிஸ்தான் விளையாட்டை நடத்தும் நாடாக அறிவிக்கப்பட்டது.     டிசம்பர் 10 அன்று, பாக்கித்தான் ஒலிம்பிக் சங்கத் தலைவர் ஆரிஃப் ஹசன் விளையாட்டுப் போட்டிக்கான கொடியைப் பெற்றார்.

வளர்ச்சி மற்றும் முன்னேற்பாடுகள்

போட்டிகள் நடைபெற உள்ள இடங்கள் மற்றும் உள்கட்டமைப்பு 
விளையாட்டுப் போட்டிகள் நடத்துவதற்கான கட்டமைப்பிற்காக ரூபாய் 2 பில்லியன்  பாக்கித்தான் அரசால்  ஒதுக்கீடு செய்யப்பட்டு அறிவிக்கப்பட்டது. ஜூலை 2020 இல், தெற்காசிய விளையாட்டுக்களுக்காக ஒன்றி அரசு ரூ .3.5 பில்லியனுக்கும் அதிகமாக ஒதுக்கியுள்ளதாக அறிவிக்கப்பட்டது. 

பாகிஸ்தான் ஒலிம்பிக் சங்கமானது இந்த விளையாட்டுகளை லாகூரில் அடிப்படையாகக் கொண்டு நடத்த விரும்புகிறது, அதே நேரத்தில் தேர்ந்தெடுக்கப்பட்ட விளையாட்டுகளை மற்ற நகரங்களில் நடத்தவும் திட்டமிட்டுள்ளது. அவை ஒவ்வொன்றும் நாட்டின் முக்கியப் பகுதிகளாக உள்ளன. பளுதூக்குதல் மற்றும் மல்யுத்த போட்டிகளை நடத்த குஜ்ரான்வாலா பரிசீலிக்கப்பட்டு வருகிது. சியால்கோட் மற்றும் நரோவால் போன்ற இடங்கள் கைப்பந்து போட்டிகளை நடத்துவதற்காக உத்தேசிக்கப்பட்டுள்ளது.  பைசலாபாத் எறிபந்தாட்டம் நடத்துவதற்காக பரிசீலனையில் உள்ளது, அதனுடன் கோஜ்ரா வளைதடிப் பந்தாட்டம் நடத்துவதற்குப் பரிசீலனையில் உள்ள இடமாகும்.  கசூர் ஒரு இடமாகவும் இருக்கலாம்.  சிந்து கராச்சியில் கால்பந்து போட்டியை ஏற்பாடு செய்ய பாக்கித்தான் ஒலிம்பிக் சங்கம் விரும்புகிறது என்றும் தெரிவிக்கப்பட்டது.  மே 2020 இல், மர்தான், கைபர் பக்துன்க்வா தேர்ந்தெடுக்கப்பட ஒரு  நகரமாக இல்லாவிட்டாலும், ஒரு உடற்பயிற்சி கூடத்தில் நிகழ்வுகளை நடத்துவதற்கு விருப்பத்தை தெரிவித்துள்ளது.  சையத் அலி ஷா, வடமேற்கு எல்லைப்புற மாகாண ஒலிம்பிக் சங்கத்தின் தலைவர் பெசாவர் நகரை விளையாட்டுகள் நடத்துவதற்கான நகரங்களில் ஒன்றாக சேர்க்க வேண்டும் என்று தெரிவித்துள்ளார்.

விளையாட்டுகள்

பங்கேற்கும் நாடுகள் 
இந்த விளையாட்டுப் போட்டிகளில் கீழ்க்காணும் ஏழு நாடுகள் பங்கேற்கும் என எதிர்பார்க்கப்படுகிறது

மேலும் காண்க 

 பாகிஸ்தானில் தெற்காசிய விளையாட்டு கொண்டாடப்பட்டது
 1989 தெற்காசிய விளையாட்டு - இஸ்லாமாபாத்
 2004 தெற்காசிய விளையாட்டு - இஸ்லாமாபாத்
 2021 தெற்காசிய விளையாட்டு - லாகூர்
 தெற்காசிய விளையாட்டு

குறிப்புகள் 

தெற்காசிய விளையாட்டுப் போட்டிகள்
கல்லூரி தெரு (கொல்கத்தா)

கல்லூரி தெரு (College Street) என்பது இந்தியாவின் மேற்கு வங்காளத்தின் மத்திய கொல்கத்தாவில் உள்ள 900 மீட்டர் நீளமுள்ள தெருவாகும். இது பிபி கங்குலி தெருவிலிருந்து (போவபஜார்) எம்.ஜி. சாலை வரை (பார்னா பாரிசாய் சந்தை) மருத்துவர் லலித் பாணர்ஜி சரனி குறுக்கு, தெற்கு பவுபஜார் வழியாகக் கல்லூரி சாலையாகவும் நிர்மல் சந்திர வீதி, பார்னா பரிச்சே சந்தையின் வடக்கு, பிதன் சரணியாகவும் மாறுகிறது.  இதன் பெயர் இந்த சாலையில் உள்ள பல்வேறு கல்லூரிகளினால் வந்தது (பிரசிடென்சி பல்கலைக்கழகம், சமஸ்கிருத கல்லூரி மற்றும் பல்கலைக்கழகம், சிட்டி வணிகவியல் மற்றும் வணிக மேலாண்மை கல்லூரி). இந்தச் சாலையில் அறிவுசார் செயல்பாடுகளின் மையங்கள் பல உள்ளன. குறிப்பாக இந்தியன் காப்பி விடுதி. இது நகரத்தின் புத்திஜீவிகளை பல தசாப்தங்களாக ஈர்த்துள்ளது. கொல்கத்தாவின் இந்த வரலாற்று சிறப்பு வாய்ந்த கல்லூரி வீதியானது இந்தியாவின் மிகப்பெரிய புத்தகச் சந்தையாகும். இது போய் பரா (”புக் டவுண்”) என்ற புனைபெயருடையது.

புத்தகக் கடைகள் 
கல்லூரித் தெருவில் சிறிய மற்றும் பெரிய புத்தகக் கடைகளுக்காக மிகவும் பிரபலமானது. இது போய் பரா (புத்தக கூட்டமைப்பு) என்ற சிறப்புப்பெயரைக் கொண்டது.  கொல்கத்தா மற்றும் மாநிலத்தின் பல்வேறு பகுதிகளிலிருந்தும் மக்கள் புத்தகங்களுக்காக இங்கு வருகிறார்கள். வங்காள மொழி வெளியீட்டு நிறுவனங்கள் (ஆனந்த வெளியீட்டாளர்கள், மித்ரா மற்றும் கோஷ் பதிப்பத்தினர், தாஸ்குப்தா மற்றும் கம்பெனி பிரைவேட் நிறுவனம், டேய்ஸ் பதிப்பகம், ரூபா & கோ., ஆஷா புத்தக நிறுவனம்) இங்கு விற்பனை நிலையங்களை அமைந்துள்ளன. புதிய மற்றும் பழைய புத்தகங்களை விற்கும் எண்ணற்ற மிகச் சிறிய புத்தக நிலையங்கள் இந்த தெருவில் உள்ளன. ஸ்மித்சோனியன் இதழில் ஒரு கட்டுரை கல்லூரித் தெருவை கீழ்க்கண்டவாறு விவரித்துள்ளது ... நடைபாதையில் ஒரு அரை மைல் தூரம் புத்தக கடைகள் மற்றும் புத்தகக் நிறுவனங்கள் காணப்படுகின்றன, முதல் பதிப்புகள், துண்டுப்பிரசுரங்கள், ஒவ்வொரு இந்திய மொழியிலும் பேப்பர்பேக்குகளை கொண்டுள்ளது, புத்தகங்களை உள்ளேயும் வெளியேயையும் நியாயமாக பிரான்சு, ஜெர்மனி, ரஷ்யா மற்றும் இங்கிலாந்திலிருந்து அச்சிடப்பட்டது.  அரிய புத்தகங்களை மிகவும் மலிவான விலையில் வாங்கலாம் மற்றும் விரிவான பேரம் பேசலாம்.

அங்கீகாரம் 
2007ஆம் ஆண்டில், கல்லூரித் தெரு இந்தியாவின் புகழ்பெற்ற அடையாளங்களில் இடம்பெற்றது. இது மாலை 6 மணி முதல் இரவு 9 மணி வரை இதழின் "ஆசியாவின் சிறந்த" பட்டியலில் இடம் பிடித்தது.

கல்வி நிறுவனங்கள் 
இந்தத் தெருவில் அமைந்துள்ள நன்கு அறியப்பட்ட கல்வி நிறுவனங்கள்:

 மாநிலப் பல்கலைக்கழகம், 1817இல் நிறுவப்பட்டது. இது தெற்காசியாவின் மேற்கத்தியக் கல்வியின் மிகப் பழமையான கல்வி நிறுவனங்களில் ஒன்றாகும் .
 கொல்கத்தா பல்கலைக்கழகம், 1857 இல் நிறுவப்பட்டது. தெற்காசியாவின் முதல் பெரிய பன்முக பல்கலைக்கழகங்களில் ஒன்றாகும்.
 கொல்கத்தா மருத்துவக் கல்லூரி மற்றும் மருத்துவமனை. ஆசியாவில் ஐரோப்பிய மருத்துவத்தின் முதல் கல்லூரி 1835இல் நிறுவப்பட்டது.
 சமஸ்கிருத கல்லூரி மற்றும் பல்கலைக்கழகம், 1824 இல் நிறுவப்பட்டது, மற்றும் சமஸ்கிருத கல்லூரி பள்ளி .
 கல்கத்தா பல்கலைக்கழகத்துடன் இணைந்த 1953 ஆம் ஆண்டில் நிறுவப்பட்ட இந்தியச் சமூக நல மற்றும் வணிக மேலாண்மை நிறுவனம் . இது இந்தியாவின் முதல் முதுகலை வணிக மேலாண்மை படிப்பினை வழங்கும் நிறுவனம் ஆகும்.
 ஹரே பள்ளி, 1818 இல் நிறுவப்பட்டது.
 இந்து பள்ளி, 1817 இல் நிறுவப்பட்டது.

காட்சியகம்

மேற்கோள்கள்

வெளி இணைப்புகள் 
 இந்திய வரைபடத்தில் கல்லூரி தெரு

Coordinates not on Wikidata
கொல்கத்தா
படவா கோபி

படவா கோபி (Badava Gopi) ஒரு இந்திய நிகழ் மேடை நகைச்சுவைக் கலைஞர் மற்றும் திரைப்பட நடிகர் ஆவார்.

தொழில் 
படவா கோபி ஒரு இந்திய மேடை நகைச்சுவைக் கலைஞரும் நடிகரும் ஆவார். இவர் தமிழ்நாட்டின் சென்னையைச் சேர்ந்தவர் ஆவார். இயக்குநர் கே.பாலசந்தரால் பொய் திரைப்படத்தில் 2005 ஆம் ஆண்டில் அவர் திரைப்படங்களில் அறிமுகமானார், அவர் தனது நகைச்சுவை நிகழ்ச்சிகளை உலகளவில் நிகழ்த்தியுள்ளார். டாக்டர் ஏபிஜே அப்துல் கலாம் அவர்களுக்காக பிரத்தியேகமாக நிகழ்த்திய நிகழ்ச்சி அவருக்கு பல பாராட்டுக்களைப் பெற்றுத் தந்தது. ஹலோ பண்பலை மற்றும் ரேடியோ சிட்டி ஆகியவற்றில் அவர் ஒரு வானொலி நிகழ்ச்சிதொகுப்பாளராக இருந்தார். வெங்கட் பிரபு இயக்கிய படங்களில் நகைச்சுவை கதாபாத்திரங்களில் அவர் அடிக்கடி நடித்துள்ளார், அதே நேரத்தில் சமுத்திரகானியின் போராளி மற்றும் நிமிர்ந்து நில் (2014) படங்களில் முக்கிய வேடங்களில் நடித்துள்ளார். தொடரி (2016) திரைப்படத்தில் ஒரு தொலைக்காட்சி பத்திரிகையாளராக கோபி நடித்துள்ளார். இத்திரைப்படத்தில் அவரது பாத்திரத்திற்குத் தயாராவதற்காக, அவர் பல தொலைக்காட்சி தொகுப்பாளர்களைக் கவனித்து, அவர்களின் உடல் மொழியை தனது நடிப்பில் இணைத்துக்கொண்டார்.

கோபி ஒரு கிரிக்கெட் வர்ணனையாளராகவும் பணியாற்றியுள்ளார். தமிழ்நாடு பிரீமியர் லீக்கில் தொழில்முறை வீரர்களுக்காக பணியாற்றுவதற்கு முன்பு ஆரம்பத்தில் பிரபலங்கள் பங்குபெறும் கிரிக்கெட் லீக் போட்டிகளில் பணிபுரிந்தார். சென்னை 28 படத்தில் கோபி கிரிக்கெட் வர்ணனையாளராக நடித்தார், மீண்டும் அதன் தொடர்ச்சியாக எடுக்கப்பட்ட மற்றொரு படத்திலும் நடித்தார்.

திரைப்படவியல்

ஒரு நடிகராக 

இணையத்தொடர்கள்

அது எங்க ராஜா கலாம்

இன்னோரு கட்டிங் கிடைக்குமா 1 & 2

பாடகராக

தொலைக்காட்சியில்

மேற்கோள்கள்

வெளி இணைப்புகள் 

 www.badavagopi.com 
 மூவிபப்பில் படவா கோபி

1973 பிறப்புகள்
தமிழ்த் தொலைக்காட்சி தொகுப்பாளர்கள்
தமிழ் நகைச்சுவை நடிகர்கள்
மதுரைத் திரைப்பட நடிகர்கள்
தமிழ்த் திரைப்பட நடிகர்கள்
வாழும் நபர்கள்
எஸ். பி. நிம்பல்கர்

சதாசிவ் பிரஹ்லாத் நிம்பல்கர் (Sadashiv Prahlad Nimbalkar) ஒரு இந்திய கல்வியாளரும், எழுத்தாளரும், யோகா குருவும் மற்றும் மும்பையைச் சேர்ந்த யோகா வித்யா நிகேதன் நிறுவனரும் ஆவார். இவர்யோகா பயிற்சியை ஊக்குவிப்பவராகவும், அதற்காக பிரச்சாரம் செய்பவராகவும் உள்ளார். முன்னாள் உடற்கல்வி பயிற்றுவிப்பாளரும், ஜூனியர் கல்லூரியின் துணை அதிபருமான நிம்பல்கர், புகழ்பெற்ற ஆசிரியரான, யோகா ஆராய்ச்சியின் முன்னோடிகளில் ஒருவரும் கைவல்யாதாம யோகா நிறுவனத்தின் நிறுவனர் சுவாமி குவலயானந்தாவின் கீழ் யோகா பயிற்சி மேற்கொண்டார். நிம்பல்கர் நிறுவிய யோகா வித்யா நிகேதன், மாணவர்கள் மற்றும் ஆசிரியர்களுக்கு யோக அறிவியல் பட்டயப்படிப்பு, ஆசிரியர் பயிற்சி பாடநெறிகள், யோகா சிகிச்சையில் பட்டயப்படிப்பு மற்றும் இயற்கை வாழ்க்கை மற்றும் இயற்கை மருத்துவத்தில் பட்டயப்படிப்பு போன்ற பல்வேறு படிப்புகளை வழங்குகிறது.

நிம்பல்கர் பல கட்டுரைகளை எழுதியுள்ளார். மேலும், ஆரோக்யசதி யோகா பிராணயாமா மற்றும் ஸ்வஸ்திய கே லியே யோகா ஆகிய மூன்று புத்தகங்களையும் எழுதியுள்ளார். இவர் பிரிஹன் மகாராஷ்டிர யோகா பரிஷத்தின் ஆலோசனைக் குழுவில் உறுப்பினராக உள்ளார். இந்தியா மற்றும் அமெரிக்காவில் பல பயிற்சி அமர்வுகளை நடத்தியுள்ளார். யோகாவை பிரபலப்படுத்துவதில் இவர் செய்த பங்களிப்பிற்காக 2004ஆம் ஆண்டில் இந்திய அரசு இவருக்கு குடிமக்களுக்கான இந்தியாவின் நான்காவது மிக உயர்ந்த கெளரவமான பத்மசிறீ விருதினை வழங்கியது.

மேற்கோள்கள் 

வாழும் நபர்கள்
மராத்தியர்கள்
பத்மசிறீ விருது பெற்ற விளையாட்டுத்துறையினர்
யோகிகள்
அம்பேத்கர் நினைவில்லம், லண்டன்

இலண்டன் அம்பேத்கர் நினைவில்லம் (Dr. Bhimrao Ramji Ambedkar Memorial) என்பது பெரிய பிரித்தானியா தலைநகரமான இலண்டனில், கிங் ஹென்ரி சாலையில் உள்ள ஒரு நினைவகமாகும். இந்த வீட்டில் அம்பேத்கர் 1921-1922 காலகட்டத்தில் வாழ்ந்தார்.

வரலாறு 

அம்பேத்கர் பிரிட்டன் தலைநகரான இலண்டனுக்குச் சென்று அங்கு புகழ்வாய்ந்த இலண்டன் பொருளாதாரப் பள்ளியில் முதுநிலையும், முனைவர் பட்டமும் படித்து, அதிலும் பிரித்தானியரை கடுமையான விமர்ச்சிக்கும் வகையில் எழுதப்பட்ட 'பிரித்தானிய இந்தியாவில் பேரரசின் நிதியை மாகாணங்களுக்கு பகிர்ந்தளித்தல்', 'ரூபாயின் சிக்கல்' ஆகிய ஆய்வேடுகளை அம்பேத்கர் எழுதியது இந்த வீட்டில் வசித்த 1921-1922 காலத்தில்தான். 

இலண்டனில் கிங் ஹென்ரி சாலையில் உள்ள 2,050 சதுர அடி பரப்பளவில் மூன்றடுக்கு மாடிகள், ஆறு அறைகள் கொண்ட இந்த வீட்டை அதன் உரிமையாளர் 2015 ஆம் ஆண்டு விற்க முடிவு செய்தா. இதை அறிந்த இந்தியாவின் மகாராஷ்டிர அரசு 31 கோடி ரூபாய் கொடுத்து இதை வாங்கியது. பின்னர் இதை நினைவில்லமாக மாற்றியது. மேலும் இது ஒரு அருங்காட்சியகமாகவும் மாற்றப்பட்டது. இதில் அம்பேத்கரின் பொருட்கள், அவர் குறித்த ஒளிப்படங்கள், அவரின் கடிதங்கள் போன்றவை காட்சிக்கு வைக்கப்பட்டன. 

இந்திலையில் திட்ட அனுமதி பெறவில்லை என்று என்று கூறி நினைவில்லத்தை மூட இலண்டன் காம்டென் நகராட்சி உத்தரவிட்டது. மேலும் இங்கு உள்ள அம்பேத்கரின் பொருட்களை வேறு இடத்துக்கு அப்புரப்படுத்துமாறும் சொல்லப்பட்டது. அனுமதி கோரி இந்திய தூதரகம் அளித்த விண்ணப்பம் நிராகரிக்கப்பட்டது. இதன் பிறகு நடத்தப்பட்ட தொடர் முயற்சிகளுக்குப் பிறகு இந்த நினைவகம் செயல்பட இலண்டன் அரசு 2020 மார்ச் மாதத்தில் அனுமதி அளித்தது.

குறிப்புகள் 

அம்பேத்கர்
இலண்டனில் உள்ள நினைவுச் சின்னங்கள்
ஜாவா மெய்நிகர் இயந்திரம்

ஜாவா மெய்நிகர் இயந்திரம் (ஜே.வி.எம்) என்பது ஒரு மெய்நிகர் இயந்திரமாகும், இது ஜாவா நிரல்களை இயக்க கணினியையும் மற்ற மொழிகளில் எழுதப்பட்ட நிரல்களையும் ஜாவா பைட்கோடில் தொகுக்கிறது. ஜே.வி.எம் செயல்படுத்தலில் என்ன தேவை என்பதை முறையாக விவரிக்கும் விவரக்குறிப்பால் ஜே.வி.எம் விவரிக்கப்பட்டுள்ளது. ஒரு விவரக்குறிப்பைக் கொண்டிருப்பது ஜாவா புரோகிராம்களின் இயங்குதளத்தை வெவ்வேறு செயலாக்கங்களில் உறுதிசெய்கிறது, இதனால் ஜாவா டெவலப்மென்ட் கிட் (ஜே.டி.கே) ஐப் பயன்படுத்தும் நிரல் ஆசிரியர்கள் அடிப்படை வன்பொருள் தளத்தின் தனித்துவங்களைப் பற்றி கவலைப்பட தேவையில்லை. ஜாவா மெய்நிகர் இயந்திரம் வடிவமைப்பாளர் சன் மைக்ரோசிஸ்டம்ஸ் பிட்கள் 32-பிட் அறிமுகப்படுத்தப்பட்டது 1994 பதிப்பு 14.0.1 [1] வகை அடுக்கி பதிவு - பதிவு குறியாக்கம் மாறி கிளைத்தல் ஒப்பிட்டு கிளை எண்டியனஸ் பெரியது திற ஆம் பதிவாளர்கள் பொது நோக்கம் ஒவ்வொரு முறைக்கும் ஓபராண்ட் ஸ்டேக் (65535 ஓபராண்ட்கள் வரை) மற்றும் ஒரு முறை உள்ளூர் மாறிகள் (65535 வரை) ஜாவா மெய்நிகர் இயந்திர விவரக்குறிப்பு ஜாவா எஸ்இ 7 பதிப்பை அடிப்படையாகக் கொண்ட ஜாவா மெய்நிகர் இயந்திரம் (ஜேவிஎம்) கட்டமைப்பின் கண்ணோட்டம் JVM குறிப்பு செயல்படுத்தல் OpenJDK திட்டத்தால் திறந்த மூல குறியீடாக உருவாக்கப்பட்டது மற்றும் ஹாட்ஸ்பாட் எனப்படும் JIT தொகுப்பி அடங்கும். ஆரக்கிள் கார்ப்பரேஷனில் இருந்து வணிக ரீதியாக ஆதரிக்கப்படும் ஜாவா வெளியீடுகள் ஓபன்ஜெடிகே இயக்க நேரத்தை அடிப்படையாகக் கொண்டவை. கிரகணம் OpenJ9 என்பது OpenJDK க்கான மற்றொரு திறந்த மூல JVM ஆகும்.

மேற்கோள்கள்

மென்பொருள்